Қонуни Ҷумҳурии Тоҷикистон

Оид ба ворид намудани тағйиру илова ба Қонуни Ҷумҳурии Тоҷикистон «Дар бораи Буҷети давлатии Ҷумҳурии Тоҷикистон барои соли 2019»

**Моддаи 1.** Дар қисми 5 моддаи 15 Қонуни Ҷумҳурии Тоҷикистон аз 26 ноябри соли 2018 «Дар бораи Буҷети давлатии Ҷумҳурии Тоҷикистон барои соли 2019» (Ахбори Маҷлиси Олии Ҷумҳурии Тоҷикистон, с.2018, №11, мод. 683; Қонуни Ҷумҳурии Тоҷикистон аз 19 апрели соли 2019, № 1604) калимаҳои «ва маҷмааи тандурустӣ» ба аломати вергул ва калимаҳои «, маҷмааи тандурустӣ» иваз карда шуда, пас аз қавсайн ва калимаҳои «(пудратчии генералӣ ва зерпудратчии сохтмонии Ҷумҳурии Ӯзбекистон)» калимаҳои «ва оид ба сохтмони долонҳои иловагии зиддитармавӣ дар қитъаи муайяншудаи роҳи автомобилгарди Душанбе - Хуҷанд - Чанак, ки аз ҳисоби маблағгузории кумаки башардӯстонаи Ҳукумати Ҷумҳурии Исломии Покистон амалӣ карда мешавад,» илова карда шаванд.

**Моддаи 2.** Қонуни мазкур аз 1 январи соли 2019 мавриди амал қарор дода шавад.

**Президенти**

**Ҷумҳурии Тоҷикистон Эмомалӣ Раҳмон**

**ш. Душанбе, 19 июни соли 2019, № 1606**

Қарори

Маҷлиси намояндагони

Маҷлиси Олии Ҷумҳурии Тоҷикистон

**Дар бораи қабул кардани Қонуни Ҷумҳурии Тоҷикистон «Оид ба ворид намудани тағйиру илова ба Қонуни Ҷумҳурии Тоҷикистон «Дар бораи Буҷети давлатии Ҷумҳурии Тоҷикистон барои соли 2019»**

Мутобиқи моддаи 60 Конститутсияи Ҷумҳурии Тоҷикистон Маҷлиси намояндагони Маҷлиси Олии Ҷумҳурии Тоҷикистон **қарор мекунад:**

Қонуни Ҷумҳурии Тоҷикистон «Оид ба ворид намудани ­тағйиру илова ба Қонуни Ҷумҳурии Тоҷикистон «Дар бораи Буҷети давлатии Ҷумҳурии Тоҷикистон барои соли 2019» қабул карда шавад.

**Раиси Маҷлиси намояндагони**

**Маҷлиси Олии Ҷумҳурии Тоҷикистон Ш. Зуҳуров**

**ш. Душанбе, 12 июни соли 2019, № 1382**